Ńdɔ̄ fə mə ngábɛ́dē mís, mə ńtála eyə̌ŋ dzam: Mod ziŋ a bələ́ ǹkɔ̌l yā ávəg ai wá. 6Ma ai nyé nâ: "Wakə vé ? " Nyé ai ma nâ: "Makə və̌g Yērúzalɛm nə́ mə yén abím ndam díé ai abím ayǎb díé." 7Ńdɔ̄ éngəlɛs yǎ á ngābə́ kɔ́bɔgɔ ai ma a ngásúbu, éngəlɛs m̀fə́ nyé a sɔ̄ tóban ai nyé. 8Nyé ai nyé nâ: "Mbádaga m̀bíl, ó kad é ndómán nyī nâ: Yērúzalɛm a yəan lígi a yô, ású ábuí bod ai ábuí bíyə́m byáyi tɔbɔ á zāŋ dzīē. 9Ḿfág wama, mayi bɔ ású díé, Ǹtondôbə énye a kɔ́bɔ, ḿfim ndóan ngiligidíga ai dúmá díé á zāŋ dzīē.